JY LEES NOU Shaleen Surtie-Richards gesels ná haar ma se dood PLUS sy vind weer liefde
Shaleen Surtie-Richards, bekend vir haar ikoniese rolle in Fiela se kind en Egoli, se ma, Ellen (beter bekend as Sakkie) is aan die begin van die maand oorlede. Shaleen gesels oor haar hegte verhouding met haar ma
"Ek was vanoggend weer hartseer," het die aktrise gesê toe sy gister met SARIE.com gesels het."Maar ek cope."
"Die eerste mens vir wie ek wou vertel, was my ma," sê Shaleen, wat eersdaags in twee produksies by die KKNK te sien is. Sy word ook by vanjaar se KKNK vereer vir haar bydrae tot die teaterbedryf in Suid-Afrika. Shaleen en haar ma het tot haar dood toe saam gewoon. Nie net het sy haar vir 15 jaar opgepas nie, sy het haar ma ook gereeld met blomme bederf. "Ek hou haar kamerdeur toe sodat ek dit nie kan sien nie," vertel sy. "Ek mis haar verskriklik baie."
"Die huis was vir haar, alles was vir Mamma. Ek is waar ek vandag is danksy hulle tweetjies [haar ma en pa]."
"Maar ek weet sy is op ’n beter plek en dit help," voeg sy by. "Ek is maar moeg en hartseer, maar daar is ook blessings in my lewe - als kom tot ’n punt met die twee toekennings en die werk by die KKNK."
"Ek het al 16 kg verloor. Ek voel soos ’n jong meisie," vertel Egoli se Nenna op ’n ligter noot.
Jy moet jou tyd uitdien - jy gaan nie môre al beter voel nie...